A KARDOS PÁL ALAPÍTVÁNY a szegedi BARTÓK BÉLA NŐIKARRAL együttműködve

meghirdeti a

**TIZENÖTÖDIK (15.) NEMZETKÖZI KÓRUSVEZETŐI SZEMINÁRIUMÁT**

**(1992–2025)**

amelyet **2025. augusztus 10-17.** között rendeznek meg.

Helyszín: SZTE Bartók Béla Művészeti Kar – Szeged, Tisza Lajos körút 79-81.

Érkezés: aug. 9-én, távozás 18-án.

**A magyar és angol nyelvű szeminárium célja egyházzenei alkotások – kiemelt jelentőséggel az új magyar egyházzenei kórusművek – megismerése, elemzése és előadói feldolgozása.**

Fő tevékenységi formák, területek:

 – kórushangképzés

* partitúraolvasás
* műelemzés
* vezénylési gyakorlat és kargyakorlat
* egyéni hangképzés (igény szerint külön térítés ellenében)

Művészeti vezető: **Rozgonyi Éva** Liszt- és Bartók-Pásztory-díjas karnagy

Karvezetés tanár: **Ordasi Péter** DLA, Liszt-díjas karnagy

Gyakorló kórusként közreműködnek a szegedi **Bartók Béla Nőikar** tagjai (karnagy: **Valkai Dávid**) és a szeminárium hallgatói.

A tanfolyamot nyilvános templomi hangverseny zárja.

A feldolgozandó és előre megtanulandó kórusművek kottáját a jelentkezés elfogadása után e-mailben elküldjük.

Az aktív résztvevők létszámhatára 12 fő. A gyakorló kórussal való vezénylés feltétele: beszámolás a megjelölt művekből az első napokon (ének-zongora, ill. partitúra-játék).

Passzív hallgatóknál létszámhatár nincs, részt vehetnek hallgatóként a szeminárium minden foglalkozásán és énekesként a kórus munkájában – a művek (saját hangfajának megfelelő) szólamának biztonságos ismerete természetes elvárás.

Részvételi díj (magyar állampolgárok): aktív hallgatók számára 55 000 Ft, passzív hallgatók számára 25 000Ft, amely magában foglalja a tandíjat és a kották költségét. A tanfolyami díj első részletét (aktív résztvevők 25.000, passzív résztvevők 10.000 forintot) a jelentkezéssel egyidejűleg a Kardos Pál Alapítvány számlájára

**(11998006-02602718-10000018 - Erste Bank)** szíveskedjék utalni,

a fennmaradó összeg az érkezéskor fizetendő.

**Jelentkezési határidő: 2025. május 30.**

Igény esetén a szállás kereséséhez segítséget nyújtunk.

A jelentkezési lap letölthető a Magyar Kórusok és Zenekarok Szövetsége (KÓTA) honlapjáról: [**www.kota.hu**](http://www.kota.hu)., vagy igényelhető a Kardos Pál Alapítvány elérhetőségein:

 **E-mail:** **rozgonyi.eva@hotmail.hu**

**Levélcím: Kardos Pál Alapítvány 6753 Szeged, Hajnalka u. 20.**

 *„Jubilate Deo omnis terra!”*